PressReader - Weg!: 2018-10-01 - FOTOPORTEFEULJE
Weg! - 2018-10-01 - Inhoud - N SAAMGESTEL DEUR SHELLEY CHRISTIANS Gaan na hou­gaard­ma­lan.com om nog van sy werk te sien.
Kyk hoe lyk Na­mi­bië deur die lens van die be­kroon­de land­skap­fo­to­graaf Hou­gaard Ma­lan
a­mi­bië se dor land­skap­pe lok fo­to­gra­we van reg oor die wê­reld – gaan kyk maar op In­sta­gram (#na­mi­bi­a­lands­ca­pes, #na­mi­bi­ap­ho­to­grap­hy). O­ral waar jy kyk, sien jy hoe ge­o­lo­gie “ge­beur”: Die ein­de­lo­se vlak­tes van die sui­de waar rots­ge­berg­tes soos ei­lan­de ver­rys; die o­ran­je dui­ne van die Na­mib; die woes­tyn­ri­vie­re van die noor­de...
Vir Hou­gaard Ma­lan is die bes­te ding van Na­mi­bië die min men­se. Die land het een van die laag­ste be­vol­kings­digt­he­de ter wê­reld – net so­wat 3 men­se per vier­kan­te ki­lo­me­ter!
Die sui­de is saans een van die don­ker­ste plek­ke in die land en i­de­aal om die nag­lug af te neem. “Met nuwemaan by Dooi­e­vlei kan jy die ska­du­wee van jou hand sien as jy dit na aan die wit klei-op­per­vlak hou,” sê Hou­gaard. “’n Ska­du­wee ge­skep deur ster­re­lig.”
Hou­gaard erf sy lief­de vir die na­tuur en wil­de plek­ke by sy ou­ma, sê hy. Toe hy jonk was, het sy vir hom ge­ïl­lus­treer­de en­si­klo­pe­dieë en boe­ke oor na­tuur­ge­skie­de­nis ge­gee en hy het to­taal weg­ge­raak in die mooi fo­to’s. Die res is ge­skie­de­nis.
Hy het die af­ge­lo­pe de­ka­de een van Suid-A­fri­ka se bes­te land­skap­fo­to­gra­we ge­word en hou daar­van om sy pas­sie met an­der te deel: As hy nie by die huis op Stellenbosch is nie, lei hy fo­to­toe­re na be­stem­mings soos Pata­go­nië (sien Weg #165), die B­ly­de­ri­vier­ca­nyon en die Wildekus.
En, na­tuur­lik, Na­mi­bië.